pythainlp/thai_wikipedia_clean_20230101 huggingface dataset:
เมื่อดยุกแห่งยือลิช-เคลเวอ-แบร์กสิ้นพระชนม์โดยไม่มีทายาทในปี ค.ศ. 1609 สงครามสืบราชสมบัติยือลิช (War of the Jülich succession) ก็อุบัติขึ้น ดินแดนถูกแบ่งระหว่างพาลาทิเนต-นอยแบร์ก (ยือลิช และ แบร์ก) และ รัฐมากราฟบรันเดินบวร์ค (เคลเวอและมาร์ค) ตามสนธิสัญญาซันเติน ในปี ค.ศ. 1614 เมื่อดยุกองค์สุดท้ายของพาลาทิเนต-นอยแบร์กชิ้นพระชนม์โดยไม่มีทายาทในปี ค.ศ. 1742 ยือลิชและแบร์กก็ตกไปเป็นของดยุกแห่งพาลาทิเนต-ซุลซบาค (หลังจากปี ค.ศ. 1777 ของดยุกแห่งบาวาเรีย)
ในปี ค.ศ. 1794 ดัชชียือลิชถูกยึดครองโดยฝรั่งเศส และกลายเป็นส่วนหนึ่งของจังหวัดเรอร์ ในสนธิสัญญาลูเนอวิลล์ (Treaty of Lunéville) ค.ศ. 1801 ยือลิคก็ตกไปเป็นของฝรั่งเศสอย่างเป็นทางการ ในปี ค.ศ. 1815 หลังจากการพ่ายแพ้ของนโปเลียนดัชชีก็กลายเป็นส่วนหนึ่งของมณฑลยือลิช-เคลเวอ-แบร์กของปรัสเซีย (หลังจาก ค.ศ. 1822 มณฑลไรน์ของปรัสเซีย) ยกเว้นเมืองซิททาร์ด และ เทเกอเลนที่ตกไปเป็นของสหราชอาณาจักรเนเธอร์แลนด์
Duchy of Jülich
Duchy of Julich
Duke of Jülich-Berg
ดยุคแห่งยือลิค-แบร์ก
Jülich-Berg
ยือลิค-แบร์ก
Duke of Jülich
ดยุคแห่งยือลิค
Gulik
นอร์ธไรน์-เวสต์ฟาเลีย
รัฐนอร์ธไรน์-เวสต์ฟาเลีย
เรียว ซากาซากิ
เรียว ซากาซากิ  เป็นตัวละครจากเกมต่อสู้ "อาร์ทออฟไฟท์ติ้ง" ของค่าย SNK Playmore (เดิมชื่อ SNK). โดยปกติแล้ว ชื่อของเขาจะเขียนเป็นตัว คาตาคานะ, แต่ในบางครั้งก็เขียนเป็นตัว คันจิ
เรียวฝึกวิชาการต่อสู้ โดยใช้รูปแบบการต่อสู้ของ เคียวกุเก็นริว คาราเต้ วิชาการต่อสู้จากครอบครัวของเขาเอง เพื่อนสนิทของเขาชื่อ "โรเบิร์ต การ์เซีย" มาที่เมืองเซาท์ทาวน์เพื่อช่วยน้องสาวของเรียว "ยูริ ซากาซากิ" จากการถูกจับเป็นตัวประกัน จากการต่อสู้ครั้งนั้น เรียวกับโรเบิร์ตได้รู้ว่า ครอบครัวซากาซากิ ตกเป็นเป้าหมายในการคุกคามของ "กีส โฮเวิร์ด" และทั้งสองได้เผชิญหน้ากัน เรียวถูกนำไปร่วมสู้ในเกม "เดอะคิงออฟไฟท์เตอร์ส" เป็นประจำ โดยมีคนในครอบครัว กับเพื่อนของเขาเป็นเพื่อนร่วมทีม บางครั้งเขาก็ไปอยู่ในเกมอื่นของทาง SNK โดยใช้ชื่อว่า
ในเกม "อาร์ทออฟไฟท์ติ้ง" ภาคแรก เรียวนั้น มีผมสีแดง แต่ Artwork ของเรียวนั้น ผมเป็นสีบลอนด์ สีผมใน Sprite ฉากต่อสู้ของเขาเป็นสีบลอนด์ครั้งแรก ในเกม "เดอะคิงออฟไฟท์เตอร์ส '94" และ "อาร์ทออฟไฟท์ติ้ง 2" ถึงอย่างไร เรียวก็กลับมามีผมสีแดงอีกครั้ง ในเกม "เดอะคิงออฟไฟท์เตอร์ส XII" โดยเกมส่วนใหญ่ เรียวมักจะใส่ชุดต่อสู้สีส้ม และเสื้อข้างในสีดำ แต่ว่าในเกม "อาร์ทออฟไฟท์ติ้ง 2" เขาไม่ได้ใส่ชุดสีดำไว้ข้างใน ในเกม "บูริกิวัน" เขาดูคล้ายกับทาคุม่าในเกม คิงออฟไฟท์เตอร์สมาก เพียงแต่ว่า ผมของเขาเป็นสีบลอนด์ ใส่ชุดต่อสู้สีเทา แทนที่จะเป็นสีส้มตามปกติ ในเกม ' เรียวดูแก่กว่าปกติ เขาไม่ได้ใส่เสื้อต่อสู้สีส้ม โดยเขาใส่เพียงแค่ชุดสีดำข้างใน ในเกม ' เรียวมีชุดที่คล้ายกับเกม บูริกิวัน ให้เลือกใส่ด้วย โดยต้องเล่นเขาให้จบ โดยเราจะใส่ของเพิ่มให้กับตัวละครได้ ของเรียวจะมีเช่น หน้ากาก เท็งงุ ที่ทาคุม่าใส่บ่อยๆ ในเกม "", เรียวนั้นจะมีสองเวอร์ชัน คือเรียวปกติในซี่รี่ย์ KOF กับเวอร์ชันมิสเตอร์คาราเต้ หน้ากากเท็งงุของเขา แตกต่างจากของพ่อของเขาเล็กน้อย ซึ่งนั่นก็เป็นครั้งแรกที่เขาใส่หน้ากากต่อสู้
เรียวเป็นคนที่จริงจังกับการต่อสู้มาก รวมทั้งเป็นคนที่รักเพื่อนและครอบครัว เขาเข้าสู่วงการคาราเต้จากการฝึกฝนโดย ทาคุม่า พ่อของเขา และเขาก็ได้รับฉายาว่า  เป็นฉายาที่ใช้แทนตัวในการต่อสู้ เขาใช้สไตล์การต่อสู้ของเคียวกุเก็นริวในการต่อสู้ โดยที่ต่างจากโรเบิร์ต สไตล์การต่อสู้ของเขา ใช้หมัดเป็นส่วนใหญ่ ไม่ว่าจะเป็นการต่อสู้โดยใช้ชื่อ Mr.Karate หรือ Mr. Karate II เรียวไม่เคยใช้สไตล์การต่อสู้ที่ดูหวือหวา สไตล์การต่อสู้ของเขา ดูคล้ายกับพ่อของเขา ทาคุม่า ซากาซากิ. เขามองโรเบิร์ตเป็นคู่แข่ง แต่ก็มองว่าเป็นเพื่อนสนิทอีกด้วย ในเกมส่วนใหญ่ สำนักเคียวกุเก็นริวถือเป็นสำนักธุรกิจแห่งหนึ่ง โดยมีทุนที่ได้จากการเข้าร่วม "KOF" และจากทรัพย์สินของโรเบิร์ต เรียวกับโรเบิร์ตมักจะทะเลาะกัน เวลาที่เขาคิดว่าโรเบิร์ตเอาของแพงๆมาอวด บางครั้งก็ยังมีฉากโรแมนติกระหว่างเขากับคิง ในเกม "เดอะคิงออฟไฟท์เตอร์ส" ซี่รี่ย์ โดยมีทาคุม่า มักจะมาคอยสานความสัมพันธ์ เพื่อที่จะได้มีผู้สืบทอด สำนักเคียวกุเก็นริวคาราเต้ ต่อไป
ในเกม "อาร์ทออฟไฟท์ติ้ง" ภาคแรก น้องสาวของเรียว ยูริ ถูกลักพาตัวโดย มิสเตอร์บิ๊ก หัวหน้าแก๊งอาชญากรแห่งหนึ่ง โดยมีเพื่อนของเขา โรเบิร์ต การ์เซีย ซึ่งเป็นเพื่อน ไปช่วยด้วย หลังจากเรียวได้เจอกับมิสเตอร์บิ๊ก เขาก็พาเรียวไปที่โรงฝึกคาราเต้ ที่ซึ่ง ชายที่ชื่อว่า "มิสเตอร์คาราเต้" รออยู่ แล้วทั้งสองก็ได้ต่อสู้กัน และในขณะที่เรียวกำลังจะชนะมิสเตอร์คาราเต้นั้น ยูริก็ออกมาตะโกนบอกให้เรียวหยุด เพราะว่ามิสเตอร์คาราเต้ เป็นพ่อของพวกเขาทั้งสอง จากนั้นในภาคต่อมา ขณะที่เรียวกำลังฝึกวิชาอยู่กลางภูเขา เขาก็ได้รับจดหมายชวนเข้าร่วมการแข่งขัน คิงออฟไฟท์เตอร์ เขาจึงเข้าร่วม เพื่อทดสอบความแข็งแกร่งของตัวเอง เมื่อถึงรอบชิงชนะเลิศ ผู้จัดการแข่งขัน กีส ฮาววาร์ด ต้องการให้เรียว มาทำงานกับเขา แต่เรียวปฏิเสธ จึงต่อสู้กับกีส แล้วเอาชนะได้ แต่ทว่ากีสหนีไปได้โดยการช่วยเหลือของลูกน้อง จากนั้นจึงเป็จุดเริ่มต้นเนื้อเรื่องของ "ตำนานกาโร่"
เรียวเป็นสมาชิกทีม อาร์ทออฟไฟท์ติ้ง ในเกม "เดอะคิงออฟไฟท์เตอร์ส '94" โดยมีโรเบิร์ต กับ ทาคุม่า ร่วมทีม ทางฝ่ายพัฒนาเกม มีปัญหาเรื่องสมดุลของตัวละครเรียว กับตัวละครอื่น เรื่องว่าด้วยท่าไม้ตายสุดยอด ซึ่งไม่ได้ถูกนำออกไป ด้วยเหตุนี้ เรียวจึงถูกวิจารณ์ว่าเป็นตัวละครตัวหนึ่ง ที่แข็งแกร่งที่สุดในเกม เกมถูกสร้างมาด้วยความคิดที่ว่า อยากจะให้เรียวปะทะกับ เทอร์รี่ โบการ์ด ตัวละครหลักจากเกม "ตำนานกาโร่" ซีรีส์ ในเกม "เดอะคิงออฟไฟท์เตอร์ '96" ทาคุม่าเลิกที่จะล้างมือจากการแข่งขัน ด้วยเหตุนี้ ยูริ ซากาซากิจึงเข้าทีม "อาร์ทออฟไฟท์ติ้ง" แทน จากนั้น พอมีกฎใหม่ว่า ให้ 1 ทีม มี 4 คน ใน "เดอะคิงออฟไฟท์เตอร์ส '99" ทาคุม่าก็กลับมาร่วมทีมอาร์ทออฟไฟท์ติ้งอีกครั้ง
จากนั้น "เดอะคิงออฟไฟท์เตอร์ส 2000" ยูริก็ได้กลับไปร่วมทีม นักสู้หญิง อีกครั้ง โดนมีคิง ร่วมทีมแทนเธอ หลังจากนั้น โรเบิร์ตมีปัญหากับทางบริษัทของเค้าใน "เดอะคิงออฟไฟท์เตอร์ส 2001", ยูริจึงต้องกลับมาร่วมทีมเพื่อให้กำลังใจโรเบิร์ต และจากนั้น ก็เปลี่ยนกฎเป็น 1 ทีม มี 3 คนอีกครั้งใน "เดอะคิงออฟไฟท์เตอร์ส 2003" ทีมอาร์ทออฟไฟท์ติ้ง จึงประกอบไปด้วย โรเบิร์ต ยูริ และ เรียว ใน "เดอะคิงออฟไฟท์เตอร์ส XI" โรเบิร์ตไม่สามารถมาร่วมแข่งได้ คิงจึงถูกขอให้เข้าร่วมทีมโดยทาคุม่า ซึ่งกำลังป่วยอยู่ เขาก็ยังปรากฏตัวในเกม "เดอะคิงออฟไฟท์เตอร์ส XII" แต่ว่า KOF ภาคนี้ ไม่มีทีมหลักของแต่ละตัวละคร
ในเกม "เดอะคิงออฟไฟท์เตอร์ส" ภาคที่ไม่มีเนื้อเรื่อง "เดอะคิงออฟไฟท์เตอร์ส 2002" และ "เดอะคิงออฟไฟท์เตอร์ส นีโอเวฟ" ทีมอาร์ทออฟไฟท์ติ้งยึดรูปแบบในปี 94 เป็นหลัก แต่ในเกม "เดอะคิงออฟไฟท์เตอร์ส '98" และ "เดอะคิงออฟไฟท์เตอร์ส 2002: Unlimited Match" ยูริจะมาแทนที่ทาคุม่าแทน และในอีกสองภาคของเครื่อง เกมบอยแอดวานซ์ ก็คือภาค "EX: Neo Blood" and "EX2" คิงมาแทนที่โรเบิร์ตในเกม และมียูริร่วมทีม เขายังร่วมแจมในเกม "เดอะคิงออฟไฟท์เตอร์ส เคียว" ซึ่งจะออกมาช่วยตัวละครหลัก นั่นก็คือ เคียว คุซานางิ ในการตามหา ยูกิ แฟนสาวของเคียว ส่วนในเกม ' และ ' เรียวเป็นตัวละครที่สามารถนำมาใช้ได้ โดยมีอีกตัวละครที่เรียว ใช้ชื่อว่า มิสเตอร์คาราเต้เป็นตัวละครลับอีกด้วย
เรียวเป็นตัวละครหลักตัวหนึ่งของเกม "บูริกิวัน" ซึ่งเป็นเกมของเครื่อง Hyper Neo Geo 64 ในเกมนี้ ท่าทางของเรียวดูมีอายุมากขึ้น และ ในเกม "นีโอจีโอ แบทเทิล โคลีเซียม" เรียวใช้ชื่อมิสเตอร์คาราเต้ที่ 2 ซึ่งในเกมนี้ เขามีลักษณะการแต่งตัวเหมือนกับในเกม บูริกิวัน เรียวยังเคยไปร่วมแจมใจเกม "SNK vs. Capcom" ซี่รี่ย์ โดยที่ไม่ได้เป็นมิสเตอร์คาราเต้ เรียวยังเคยปรากฏตัวในเกม "Fatal Fury Special" เวอร์ชันอัปเดตของ "Fatal Fury 2" ซึ่งเป็นตัวละครลับในโหมด Single ส่วนในเวอร์ชัน Console เราสามารถนำเขามาเล่นได้ ส่วนเวอร์ชันเพลย์สเตชันของเกม "" เรียวใช้ชื่อมิสเตอร์คาราเต้ ท่าทางเรียวดูมีอายุ แล้วก็แข็งแกร่งกว่าปกติ ส่วนในเกม "กาโร่ มาร์คออฟเดอะวูลฟ์" เขามีลูกศิษย์ที่ชื่อว่า มาร์โก โรดริเกซ
จากสื่อรูปแบบอื่นๆ.
เรียวปรากฏตัวใน ภาพยนตร์ อนิเมะ เรื่อง "อาร์ทออฟไฟท์ติ้ง" ในปี 1993 เริ่มเรื่อง ในขณะที่เรียวกำลังไล่ตามแมวอยู่ เรียวกับโรเบิร์ตก็ได้ไปพัวพันกับคนร้ายที่ขโมยเพชร หลังจากที่พวกเขาสู้กับแก๊งมาเฟีย พวกเขาก็ไล่ตามตัวหัวหน้าแก๊ง มิสเตอร์บิ๊ก ที่ซึ่งลักพาตัวน้องสาวของเรียว เพื่อแลกเปลี่ยนกับเพชร ที่พวกเขาครอบครองอยู่
Sam Hargrave จะแสดงเป็นเรียว ในภาพยนตร์เรื่อง เดอะคิงออฟไฟท์เตอร์ส ที่จะฉายเร็วๆนี้
เรียวได้รับการตอบรับที่ดีจากเหล่าเกมเมอร์ คะแนนโหวตของเขาอยู่ในระดับสูง ในการโหวตตัวละครของเกม ในปี 1997 เรียวถูกโหวตเป็นตัวละครที่เหล่าสตาฟผู้ทำเกม ชื่นชอบ เป็นอันดับที่ 24 ซึ่งได้อันดับเดียวกับ ชี เคนซู และ โทรุ คุโรซาว่า ตัวละครจากเกม "Last Bronx" ในเดือนมกราคม วันที่ 30 ปี 1995 เรียวได้อันดับที่ 24 ติดตัวละครท๊อป 50 ของเกมปี 1994 ในปี 2005 โพลของทาง SNK-Playmore USA เรียวได้ที่ 5 โดยมีคะแนนโหวต 193 คะแนน
เรียวได้รับการตอบรับที่ดี จากนักเล่นเกม เขามักจะได้รับอันดับต้นๆ จากผลโหวด และมีเสียงวิพากษ์วิจารณ์ต่างๆว่า เรียวดูคล้ายกับตัวละครทาง "สตรีทไฟท์เตอร์" อย่างมาก
เขื่อนพระปรง
เขื่อนพระปรง เป็นเขื่อนขนาดใหญ่ที่สุดในจังหวัดสระแก้ว ตั้งอยู่ในเขตหมู่ที่ 3 และหมู่ที่ 6 ตำบลช่องกุ่ม อำเภอวัฒนานคร จังหวัดสระแก้ว เป็นที่อาศัยของสัตว์น้ำและนกน้ำนานาชนิด นกน้ำที่ขึ้นชื่อคือนกอ้ายงั่ว
เขื่อนพระปรงตั้งอยู่ในเขตอุทยานแห่งชาติปางสีดา เป็นการกั้นภูเขาบริเวณห้วยพระปรงน้อย (ต้นน้ำพระปรง) ที่เป็นที่ลุ่มเพื่อกักเก็บน้ำเพื่อการเกษตร พื้นที่ที่ได้รับน้ำในการเกษตรคือ หมู่ที่ 3 หมู่ที่ 6 ตำบลช่องกุ่ม และบ้านท่าช้าง ตำบลหนองหมากฝ้าย มีเทศกาลดูนกน้ำ คือช่วงเดือน พฤษภาคมถึงสิงหาคม มีนกน้ำนานาชนิดมาอาศัยอยู่ โดยมากคือนกอ้ายงั่วหรือนกงู ที่อพยพมาจากประเทศออสเตรเลียมาหากินปลาในเขื่อนพระปรง สาเหตุที่เรียกกันว่านกงูมาจากการที่เวลาดำน้ำจับปลา ที่คอมีลักษณะเหมือนงู เขื่อนพระปรงมีภูเขาที่อุดมสมบูรณ์มีสัตว์ป่านานาชนิด มีน้ำตกที่สวยงาม วิธีการเข้าไปท่องเที่ยวธรรมชาติได้แก่การล่องเรือ ล่องแพ และเดินไปไม่ไกลก็จะพบต้นน้ำช่องลี้
2channel
Doorway page
อินเตอร์เนชันแนลคอมเมิร์ซเซ็นเตอร์
อาคารศูนย์พาณิชยกรรมนานาชาติ หรือ อินเตอร์เนชันแนลคอมเมิร์ซเซ็นเตอร์  (ตัวย่อ ICC Tower) เป็นตึกระฟ้าขนาด 118 ชั้น สูง 484 เมตร (1,590 ฟุต) ก่อสร้างในเกาลูนตะวันตก เขตปกครองพิเศษฮ่องกง ซึ่งอาคารนี้เป็นส่วนหนึ่งของโครงการยูนิออนสแควร์ มีเจ้าของเป็นบริษัทเอ็มทีอาร์ จำกัด และบริษัทอสังหาริมทรัพย์ซุนฮุงไค ซึ่งเป็นผู้ดูแลระบบขนส่งมวลชนฮ่องกงและเป็นบริษัทพัฒนาอสังหาริมทรัพย์รายใหญ่ที่สุดตามลำดับ
ที่ตั้งของตึกเรียกว่า ยูนิออนสแควร์เฟส 7 และชื่อ"อินเตอร์เนชันแนลคอมเมิร์ซเซ็นเตอร์" ถูกประกาศอย่างเป็นทางการในปี พ.ศ. 2548 มีระยะเวลาการก่อสร้างตั้งแต่ปี พ.ศ. 2550 ถึง พ.ศ. 2553 ไอซีซีทาวเวอร์ เป็นตึกระฟ้าที่สูงที่สุดในฮ่องกง และสูงเป็นอันดับ 8 ของโลก
สมเด็จพระราชาธิบดีตวนกู ไซยิด ซีรอญุดดีน
เอมีร์เชคฮามัด บิน คอลีฟะห์ อัลตานี
ปราสาทบ้านไพล
ปราสาทบ้านไพล ตั้งอยู่ที่บ้านปราสาท หมู่ที่ 6 ตำบลเชื้อเพลิง อำเภอปราสาท จังหวัดสุรินทร์ เป็นศาสนาสถานในชุมชน หรือสรุก เป็นปราสาทอิฐ 3 หลัง ตั้งอยู่บนฐานศิลาแลงหันหน้าไปทางทิศตะวันออก มีคูน้ำรูปตัวยูล้อมรอบ องค์ปราสาทมีแผนผังและขนาดเท่ากันทั้งสามองค์ คือ มีแผนผังรูปสี่เหลี่ยมจัตุรัสขนาดประมาณ 4×4 เมตร มีประตูทางเข้าออกด้านหน้าเพียงด้านเดียว ทับหลังของปราสาทองค์กลางและองค์ด้านทิศเหนือสลักเป็นรูปบุคคลนั่งชันเข่าหนือหน้ากาล ส่วนทับหลังปราสาทองค์ด้านทิศใต้สลักเป็นรูปพระอินทร์ทรงช้างเอราวัณ ซึ่งปราสาทองค์ด้านทิศใต้พังทลายไปหมดสิ้นแล้วในปัจจุบัน
ปราสาทยายเหงา
บ้านพูนทราย ตำบลบ้านชบ อำเภอสังขะ ห่างจาก ที่ว่าการอำเภอ ไปทางทิศตะวันออกเฉียงใต้ ประมาณ 4 กิโลเมตร อยู่ริมถนน สายโชคชัย - เดชอุดม (ทางหลวงหมายเลข 24) ระหว่างหลักกิโลเมตรที่ 189 - 190 จะมีป้าย บอกทาง จากถนนใหญ่เข้าไป เป็นทางคอนกรีต ปนทรายประมาณ 800 เมตร
ปราสาทยายเหงา เป็นศาสนสถาน แบบขอม ที่ประกอบด้วยปรางค์ 2 องค์ ตั้งอยู่เรียงกัน ในแนว ทิศเหนือ-ใต้ หันหน้า ไปทาง ทิศตะวันออก องค์ปรางค์ก่อด้วยอิฐ ตั้งอยู่บน ฐานศิลาแลง มีการแกะสลักอิฐ เป็นลวดลาย เช่น ที่กรอบหน้าบัน เป็นรูปมกร (สัตว์ผสม ระหว่างสิงห์ ช้าง และปลา) คาบนาค 5 เศียร
จากลักษณะ แผนผังของอาคาร ปราสาทยายเหงา น่าจะประกอบด้วย ปรางค์ 3 องค์ ตั้งเรียงกัน แต่ปัจจุบัน เหลือเพียง 2 องค์เท่านั้น ภายในบริเวณปราสาท พบกลีบขนุนยอดปรางค์ เสาประดับกรอบประตู ฯลฯ แกะสลักจากหินทราย จัดแสดงไว้ อย่างเป็นระเบียบ บริเวณด้านหน้าปราสาท
ตำนานปราสาทยายเหงา.
สมัยก่อนมีคุณยายคนหนึ่งสามีไปออกศึกสงครามนานนมก็ไม่ได้กลับมาสักที ยายอยู่รอที่บ้านก็เลยสร้างปราสาทคอย แต่ไม่ปรากฏว่ายายได้พบกับตาหรือไม่ และปราสาทก็ดูเหมือนจะสร้างไม่แล้วเสร็จ ตำนานนี้เป็นเพียงเรื่องเล่าต่อๆ กันมา
ปราสาทยายเหงานี้มีภูมิลำเนาที่ บ้านสังขะ ตำบลสังขะ อำเภอสังขะ จังหวัดสุรินทร์ มีลักษณะเป็นปราสาทแบบขอม ปรากฏอยู่ 2 หลัง หากดูตามการก่อสร้างอาจมีปรางค์อีกองค์คู่กัน แต่ยังไม่ได้เริ่มสร้าง ก่อด้วยอิฐ เป็นศิลปะแบบเขมร สร้างเมื่อประมาณพุทธศตวรรษที่ 16-17 ปัจจุบันปราสาทยายเหงาได้รับการบูรณะ ขุดแต่งแล้วเสร็จตามโครงการเมื่อไม่นานมานี้
ปราสาทตระเปียงเตีย
ปราสาทตระเปียงเตีย หรือ ปราสาทตะเปียงเตีย ตั้งอยู่ที่บ้านหนองเกาะ ตำบลตะเปียงเตีย อำเภอลำดวน จังหวัดสุรินทร์ มีลักษณะเป็นปรางค์ก่อด้วยอิฐ หันหน้าไปทางทิศตะวันออก มีแผนผังเป็นรูปสี่เหลี่ยมจัตุรัสซ้อนกัน 4 ชั้น ส่วนยอดทำเป็นรูปดอกบัวตูม เมื่อพิจารณาจากลัษณะสถาปัตยกรรม พบว่าเป็นแบบลาวร่วมสมัยกับอยุธยาตอนปลาย หรือรัตนโกสินทร์ตอนต้น
ตระเปียงเตีย เป็นภาษาเขมรท้องถิ่น คำว่า "ตระเปียง" แปลงว่าบ่อ สระ หนอง หรือหลุมที่มนุษย์ขุดขึ้น หรืออาจจะหมายถึงบารายที่ปราสาทขอมทุกแห่งมักจะมี หรืออาจจะเป็นแหล่งน้ำที่เกิดขึ้นเองตามธรรมชาติ ส่วนคำว่า "เตีย" หมายถึง เป็ด แปลรวมกันได้ความว่า ตระเปียงเตีย แปลว่า หนองเป็ด ซึ่งเป็นไปได้ว่าในอดีตบริเวณดังกล่าวมีนกเป็ดน้ำอพยพย้ายถิ่นมาอาศัยอยู่ในบริเวณดังกล่าวก็เป็นได้
สมเด็จพระราชาธิบดีมุฮัมมัดที่ 6
ทอมัส เพน
สมเด็จพระราชาธิบดีโมฮัมเหม็ดที่ 6
เจ้าฟ้าชายวิลเล็ม-อเล็กซานเดอร์ เจ้าชายแห่งออเรนจ์
จิกมี ซิงเย วังชุก
ฟูกูโอกะทาวเวอร์
ฟูกูโอกะทาวเวอร์  เป็นหอคอยสูง 234 เมตร ตั้งอยู่ในย่านโมโมจิฮามะในเมืองฟูกูโอกะ ญี่ปุ่น เป็นหอคอยริมทะเลที่สูงที่สุดในญี่ปุ่น สร้างเสร็จเมื่อ พ.ศ. 2532 ใช้เวลาสร้าง 14 เดือน เงินลงทุน 6,000,000,000 เยน ออกแบบโดยบริษัทนิกเก็นเซ็กเก สร้างขึ้นบนที่ดินถมทะเลนอกอ่าวฮากาตะ
ฟูกูโอกะทาวเวอร์มีจุดชมวิวอยู่สามระดับ คือ ที่ระดับความสูง 116 เมตร ที่ห้องนั่งเล่นระดับความสูง 120 เมตร และชั้นที่สูงที่สุดที่ระดับความสูง 123 เมตร รอบหอคอยเป็นโครงสร้างทรงสามเหลี่ยมตามขวางที่มีกระจกครึ่งแผ่นจำนวน 8,000 แผ่นปิดไว้โดยรอบ จึงมีชื่อเล่นว่า 'Mirror Sail' น้ำหนักส่วนที่อยู่ใต้ดินของฟูกูโอกะทาวเวอร์อยู่ที่ 25,000 ตัน ขณะที่ส่วนที่อยู่เหนือพื้นดินหนัก 3,500 ตัน
ฟูกูโอกะทาวเวอร์ได้ออกแบบให้สามารถรองรับแผ่นดินไหวระดับ 7 ริคเตอร์ และแรงลมความเร็ว 65 เมตรต่อวินาที แต่แผ่นดินไหวที่รุนแรงที่สุดที่เคยเกิดขึ้นบริเวณหอคอยวัดได้เพียง 6 ริคเตอร์ และแรงลมที่รุนแรงที่สุดวัดได้ 49 เมตรต่อวินาที หอคอยตั้งอยู่ที่ 2-3-26 โมโมจิฮามะ แขวงซาวาระ เมืองฟูกูโอกะ
ฟูกูโอกะทาวเวอร์เป็นสถานที่หลักที่ใช้ถ่ายทำประกอบในภาพยนตร์ "Godzilla vs. SpaceGodzilla" เมื่อ พ.ศ. 2537
สมเด็จพระราชาธิบดีอัลแบร์ที่ 2
โรงเรียนสำโรงทาบวิทยาคม
โรงเรียนสำโรงทาบวิทยาคม เป็นโรงเรียนมัธยมศึกษาขนาดใหญ่ประจำอำเภอ ตั้งอยู่ที่ตำบลสำโรงทาบ อำเภอสำโรงทาบ จังหวัดสุรินทร์ สังกัดสำนักงานเขตพื้นที่การศึกษามัธยมศึกษา เขต 33 จังหวัดสุรินทร์ และสังกัดสำนักงานคณะกรรมการการศึกษาขั้นพื้นฐานในกระทรวงศึกษาธิการ โรงเรียนแห่งนี้มีพื้นที่ 63 ไร่ 2 งาน 62 ตารางวา โดยตั้งอยู่ในที่ลุ่มซึ่งมีน้ำท่วมขังในฤดูฝน มีอาณาเขตด้านทิศตะวันออกติดชุมชนบ้านโดดวิทยา ทิศตะวันตกติดโรงเรียนอนุบาลสำโรงทาบ (บริคุตต์วิทยาคุณ) ทิศเหนือติดที่นาชาวบ้านและชุมชน และทิศใต้ติดที่นาชาวบ้าน
โรงเรียนนี้ตั้งอยู่ห่างจากที่ว่าการอำเภอ หน่วยงานราชการต่าง ๆ และชุมชนตลาดอำเภอสำโรงทาบประมาณ 2 กิโลเมตร โดยชุมชนให้ความร่วมมือกับสถานศึกษาและมีส่วนร่วมในการจัดการศึกษาของโรงเรียนเป็นอย่างดี
โรงเรียนสำโรงทาบวิทยาคม ตั้งอยู่ที่ ๒๖๑/๑ หมู่ที่ ๑๑ บ้านโดด ตำบลสำโรงทาบ อำเภอสำโรง ทาบ จังหวัดสุรินทร์ มีเนื้อที่ ๖๓ ไร่ ๒ งาน ๖๒ ตารางวา พื้นที่ตั้งส่วนใหญ่มีลักษณะเป็นที่ลุ่ม น้ำท่วมถึงเมื่อ ถึงฤดูฝน โรงเรียนอยู่ห่างจากตัวอำเภอ ๑.๕ กิโลเมตร และอยู่ห่างจากจังหวัด ๕๕ กิโลเมตร โรงเรียนสำโรง ทาบวิทยาคมใช้อักษรย่อว่า ส.ร.ค. เป็นโรงเรียนแบบสหศึกษาสังกัดสำนักงานคณะกรรมการการศึกษาขั้น พื้นฐาน คณะกรรมการการศึกษาขั้นพื้นฐาน สำนักงานเขตพื้นที่การศึกษา มัธยมศึกษา เขต ๓๓ กระทรวงศึกษาธิการ ได้รับอนุมัติให้ตั้งเมื่อวันที่ ๑๔ เดือนมิถุนายน พ.ศ. ๒๕๑๖ ทำการสอนในระดับ มัธยมศึกษาตอนต้นรับนักเรียนรุ่นแรกได้ ๖๘ คนต่อมาเข้าโครงการโรงเรียนมัธยมศึกษา เพื่อพัฒนาชน (มพช.)
รุ่นที่ ๑
พ.ศ. ๒๕๑๖ เปิดทำการเรียนการสอนในระดับชั้นมัธยมศึกษาตอนต้น อาศัยยืมห้องเรียนโรงเรียน บ้านสำโรงทาบ (บริคุตต์วิทยาคุณ) ต่อมาเมื่ออาคารชั่วคราวสร้างเสร็จได้ย้ายมาเรียนประจำที่อาคารชั่วคราว
พ.ศ. ๒๕๒๒ โรงเรียนได้รับคัดเลือกให้เข้าโครงการพัฒนาการศึกษา ครั้งที่ ๕ โครงการย่อยที่ ๖ ชื่อโครงการว่า "โครงการโรงเรียนมัธยมศึกษาเพื่อพัฒนาชนบท" ใช้อักษรย่อว่า มพช. พ.ศ. ๒๕๒๗ โรงเรียน เปิดทำการเรียนการสอนระดับมัธยมศึกษาตอนปลาย สายสามัญ แผนการเรียนวิทยาศาสตร์ - คณิตศาสตร์ แผนการเรียนศิลป์ - ภาษา สายอาชีพหลักสูตรวิชาชีพ (วช.) แผนการเรียนเกษตรกรรม คหกรรมศาสตร์และ อุตสาหกรรม (แผนกช่างเชื่อม) พ.ศ. ๒๕๓๐ โรงเรียนได้ยกเลิกหลักสูตรวิชาชีพ (วช.) มุ่งจัดการเรียนการสอน สายสามัญ
พ.ศ. ๒๕๓๕ โรงเรียนได้รับการยกระดับให้เป็นโรงเรียนขนาดกลางมีผู้บริหารตำแหน่งผู้อำนวยการ โรงเรียน และได้รับคัดเลือกให้เข้าโครงการโรงเรียนขยายโอกาสทางการศึกษา โดยรัฐจัดเงินงบประมาณ ประเภทเงินอุดหนุนทดแทนการชำระเงินบำรุงการศึกษาให้นักเรียนสายชั้นมัธยมศึกษาปีที่ ๑ จำนวนร้อยละ ๕๐
พ.ศ. ๒๕๓๘ กรมสามัญศึกษา กระทรวงศึกษาธิการ ได้รับอนุมัติให้โรงเรียนเปิดสอนหลักสูตร ประกาศนียบัตรวิชาชีพ (ปวช.) แผนกช่างเชื่อมโลหะแผ่น เพิ่มขึ้นอีก ๑ หลักสูตร จำนวน ๑ ห้อง
พ.ศ. ๒๕๓๙ โรงเรียนได้รับอนุมัติและรัฐจัดสรรเงินงบประมาณประเภทเงินอุดหนุนทดแทนเงิน บำรุงการศึกษาในสายชั้นมัธยมศึกษาตอนต้น ๑๐๐ %
พ.ศ. ๒๕๔๖ เข้าโครงการหนึ่งอำเภอหนึ่งโรงเรียนในฝัน
พ.ศ. ๒๕๔๘ โรงเรียนผ่านการประเมินโรงเรียนในโครงการหนึ่งอำเภอหนึ่งโรงเรียนในฝันเป็น โรงเรียนต้นแบบโรงเรียนในฝัน
พ.ศ. ๒๕๕๐ โรงเรียนได้รับการคัดเลือกเป็นโรงเรียนต้นแบบการกระจายอำนาจทางการศึกษาสู่ สถานศึกษา
พ.ศ. ๒๕๕๐ โรงเรียนได้รับการคัดเลือกเป็นโรงเรียนต้นแบบวัดผลประเมินผล สำนักงานเขตพื้นที่ การศึกษาสุรินทร์ เขต ๑
พ.ศ. ๒๕๕๐ โรงเรียนได้รับการคัดเลือกเป็นโรงเรียนต้นแบบหลักสูตรสถานศึกษา สำนักงานเขต พื้นที่การศึกษาสุรินทร์ เขต ๑
พ.ศ. ๒๕๕๐ โรงเรียนได้รับการคัดเลือกเป็นโรงเรียนต้นแบบการนิเทศ สำนักงานเขตพื้นที่ การศึกษาสุรินทร์ เขต ๑
พ.ศ. ๒๕๕๐ โรงเรียนได้รับการคัดเลือกเพื่อประกาศเกียรติคุณและเชิดชูเกียรติ “เป็นสถานศึกษา แบบอย่างการจัดกระบวนการเรียนการสอนและการบริหารจัดการตามหลักปรัชญาของเศรษฐกิจพอเพียง ปี ๒๕๕๐” ของกระทรวงศึกษาธิการ โดยสำนักงานปลัดกระทรวงศึกษาธิการ ร่วมกับสำนักงานทรัพย์สินส่วน พระมหากษัตริย์ และมูลนิธิสยามกัมมาจล
พ.ศ. ๒๕๕๐ โรงเรียนได้รับการคัดเลือกเป็นโรงเรียนต้นแบบเศรษฐกิจพอเพียง สำนักงานเขตพื้นที่ การศึกษาสุรินทร์ เขต ๑
พ.ศ. ๒๕๕๐ โรงเรียนได้รับการประทานโล่ตาม “โครงการเชิดชูเกียรติสถานศึกษาที่ให้การ สนับสนุนกิจกรรมยุวกาชาด “ดีเด่น”
ปี ๒๕๕๐” จากพระเจ้าบรมวงศ์เธอพระองค์เจ้าโสมสวลี พระวร ราชาทินัดดามาตุ องค์ประธานในพิธีสวนสนามและปฏิญาณตนของยุวกาชาดในงานวันคล้ายวันสถาปนายุว กาชาดไทย ปี พ.ศ. ๒๕๕๑
พ.ศ. ๒๕๕๐ โรงเรียนได้รับการคัดเลือกเพื่อประกาศเกียรติคุณและเชิดชูเกียรติ “สถานศึกษา แบบอย่างการจัดกระบวนการเรียนการสอน และการบริหารจัดการตามหลักปรัชญาเศรษฐกิจพอเพียง ปี พ.ศ. ๒๕๕๐” ของกระทรวงศึกษาธิการ โดย สำนักงานปลัดกระทรวงศึกษาธิการ กระทรวงศึกษาธิการ ร่วมกับสำนักงานทรัพย์สินส่วนพระมหากษัตริย์ และมูลนิธิสยามกัมมาจล
พ.ศ. ๒๕๕๔ โรงเรียนได้บริหารจัดการเรียนการสอนตามแนวพระราชดำริ โดยเฉพาะการ ขับเคลื่อนหลักปรัชญาเศรษฐกิจพอเพียงในระบบโรงเรียน/ มีผลงานเชิงประจักษ์ สำนักงานทรัพย์ส่วน พระมหากษัตริย์เป็นหน่วยงานที่ปฏิบัติงานถวายการรับใช้ใต้เบื้องพระยุคลบาท พระบาทสมเด็จพระเจ้าอยู่หัว ได้มอบพระบรมรูปพระบาทสมเด็จพระเจ้าอยู่หัว ฉลองพระองค์ครุยดุษฎีบัณฑิตกิตติมศักดิ์ให้แก่โรงเรียน
พ.ศ. ๒๕๕๔ โรงเรียนได้ผ่านการประเมิน/เพื่อประกาศเกียรติคุณ และเชิดชูเกียรติเป็น “ศูนย์ การเรียนรู้ตามหลักปรัชญาของเศรษฐกิจพอเพียงด้านการศึกษา” เพื่อถวายพระบาทสมเด็จพระเจ้าอยู่หัว เนื่องในวโรกาสเฉลิมพระชนมายุครบ ๗ รอบ ๘๔ พรรษา ให้ไว้ ณ วันที่ ๒๗ พฤษภาคม ๒๕๕๔ โดยสำนักงาน ปลัดระทรวงศึกษาธิการ กระทรวงศึกษาธิการ ร่วมกับสำนักงานทรัพย์สินส่วนพระมหากษัตริย์ และมูลนิธิ สยามกัมมาจล
พ.ศ. ๒๕๕๗ โรงเรียนสำโรงทาบวิทยาคม ได้รับการประเมินและรับรองการเปิดหลักสูตร ห้องเรียนพิเศษ เน้นวิทยาศาสตร์ คณิตศาสตร์ และภาษาอังกฤษ (SME) จากสำนักงานเขตพื้นที่การศึกษา มัธยมศึกษา เขต ๓๓
พ.ศ. ๒๕๕๗ โรงเรียนสำโรงทาบวิทยาคมได้รับเกียรติบัตร “โรงเรียนต้นแบบระบบประกัน คุณภาพภายในของสถานศึกษา” ระดับสหวิทยาเขต ประเภทโรงเรียนขนาดใหญ่ ตามโครงการส่งเสริมและ พัฒนาระบบประกันคุณภาพภายในสถานศึกษา จากสำนักงานเขตพื้นที่การศึกษามัธยมศึกษา เขต ๓๓
พ.ศ. ๒๕๕๘ โรงเรียนสำโรงทาบวิทยาคม ได้รับโล่รางวัลเชิดชูเกียรติ “MOE AWARDS สาขา หลักปรัชญาของเศรษฐกิจพอเพียง” จาก กระทรวงศึกษาธิการ
พ.ศ. ๒๕๕๙ โรงเรียนสำโรงทาบวิทยาคม ได้ทำข้อตกลงร่วมมือกับสถาบันอาชีวศึกษา สุรินทร์ เปิดห้องเรียนหลักสูตรทวิศึกษา ตามนโยบายกระทรวงศึกษาธิการ ในสาขาการบัญชี และการโรงแรม
พ.ศ. ๒๕๕๙ โรงเรียนสำโรงทาบวิทยาคมได้รับโล่ “สถานศึกษาที่มีผลการปฏิบัติงานเป็นเลิศ (Best practice) ด้านโรงเรียนจัดเน้นคุณภาพผู้เรียนจุดเปลี่ยนการปฏิรูปการศึกษาไทยพัฒนาผู้เรียนสู่ ศตวรรษที่ ๒๑” จากสำนักงานเขตพื้นที่การศึกษามัธยมศึกษา เขต ๓๓
พ.ศ. ๒๕๕๙ โรงเรียนได้รับมอบป้ายประกาศ “โรงเรียนรักษาศีล ๕” ในโครงการโรงเรียนรักษา ศีล ๕ ในสมเด็จพระมหารัชมังคลาจารย์
พ.ศ. ๒๕๕๙ โรงเรียนสำโรงทาบวิทยาคม ได้รับรางวัลเกียรติบัตรระดับทอง “โรงเรียนที่มีการ จัดการระบบดูแลช่วยเหลือดีเด่น” จากสำนักงานเขตพื้นที่การศึกษามัธยมศึกษา เขต ๓๓
พ.ศ. ๒๕๕๙ โรงเรียนได้รับมอบเกียรติบัตร “ศูนย์การเรียนรู้การงานอาชีพและเทคโนโลยี ระดับดีเด่น” จากสำนักงานเขตพื้นที่การศึกษามัธยมศึกษา เขต ๓๓
พ.ศ. ๒๕๕๙ โรงเรียนสำโรงทาบวิทยาคม ได้รับรางวัล “โรงเรียนที่มีเว็บไซต์สถานศึกษา ระดับ ดีเด่น” จากสำนักงานเขตพื้นที่การศึกษามัธยมศึกษา เขต ๓๓
พ.ศ. ๒๕๖๑ โรงเรียนสำโรงทาบวิทยาคม ได้รับรางวัล “สถานศึกษาที่มีผลงานยอดเยี่ยมเชิง ประจักษ์ ระดับประเทศ ประจำปีพุทธศักราช ๒๕๖๑” จาก สมาคมครูอำเภอสำโรงทาบ
พ.ศ. ๒๕๖๑ โรงเรียนสำโรงทาบวิทยาคม ได้รับรางวัล “โรงเรียนที่ส่งเสริมสนับสนุนนักเรียนที่ มีความสมารถด้านภาษาไทย มีผลงานและประสบผลสำเร็จ กิจกรรมแต่งคำประพันธ์อินทรวิเชียรฉันท์ ระดับชั้น ม. ๔-๖ ได้รับรางวัลชนะเลิศเหรียญทอง ตามโครงการรักษ์ภาษาไทย เนื่องในวันภาษาไทย แห่งชาติ ปี ๒๕๖๑ ระดับเขตพื้นที่การศึกษา” จากสำนักงานเขตพื้นที่การศึกษามัธยมศึกษา เขต ๓๓
พ.ศ. ๒๕๖๑ โรงเรียนสำโรงทาบวิทยาคม ได้รับรางวัล “ได้รับรางวัล MOE AWARDS ปี การศึกษา ๒๕๕๙ ผลงานระดับดีเด่น ประเภทสถานศึกษา สาขาเทิดทูนสถาบันชาติ ศาสนา พระมหากษัตริย์” จากกระทรวงศึกษาธิการ
พ.ศ. ๒๕๖๑ โรงเรียนสำโรงทาบวิทยาคม ได้รับรางวัล “เกียรติบัตรให้การสนับสนุนการสมัคร เป็นสมาชิก 0BEC LINE เพื่อรับทราบข้อมูลข่าวสารสำนักงานคณะกรรมการการศึกษาขั้นพื้นฐาน” จาก สำนักงานเขตพื้นที่การศึกษามัธยมศึกษา เขต ๓๓
พ.ศ. ๒๕๖๑ โรงเรียนสำโรงทาบวิทยาคม ได้รับรางวัล “IQA AWARDS ประจำปีการศึกษา ๒๕๖๑ ประเภทสถานศึกษาขนาดใหญ่ ระดับดีเด่น” จากสำนักงานคณะกรรมการการศึกษาขั้นพื้นฐาน
พ.ศ. ๒๕๖๔– ปัจจุบัน นายสรรค์นิธิ เผ่าพันธ์ ตำแหน่งผู้อำนวยการ
พ.ศ. ๒๕๖๑ – ๒๕๖๔ นายเสงี่ยม วงค์พล ตำแหน่งผู้อำนวยการ
พ.ศ. ๒๕๖๑ – พ.ศ. ๒๕๖๑ นายนิเวศน์ เนินทอง ตำแหน่งผู้อำนวยการ
พ.ศ. ๒๕๕๖ – พ.ศ. ๒๕๖๑ ว่าที่ ร.ต. บัญญัติ สมชอบ ตำแหน่งผู้อำนวยการ
พ.ศ. ๒๕๕๐ – พ.ศ. ๒๕๕๖ นายชูเดช อำพันทอง ตำแหน่งผู้อำนวยการ
พ.ศ. ๒๕๔๔ – พ.ศ. ๒๕๕๐ นายแสน แหวนวงศ์ ตำแหน่งผู้อำนวยการ
พ.ศ. ๒๕๔๓ – พ.ศ. ๒๕๔๔ นายวีระ ประเสริฐยิ่ง ตำแหน่งผู้อำนวยการ
พ.ศ. ๒๕๔๐ – พ.ศ. ๒๕๔๓ นายปราสาท ธนาสูรย์ ตำแหน่งผู้อำนวยการ
พ.ศ. ๒๕๓๓ – พ.ศ. ๒๕๔๐ นายคูณ เอี่ยมสะอาด ตำแหน่งอาจารย์ใหญ่/ผู้อำนวยการ
พ.ศ. ๒๕๓๑ – พ.ศ. ๒๕๓๓ นายพรหม ดาศรี ตำแหน่งอาจารย์ใหญ่
พ.ศ. ๒๕๒๙ – พ.ศ. ๒๕๓๑ นายถวัลย์ มีมาก ตำแหน่งอาจารย์ใหญ่
พ.ศ. ๒๕๑๖ – พ.ศ. ๒๕๒๙ นายสุริยัน ลามาตย์ ตำแหน่งอาจารย์ใหญ่
คลังภาพโรงเรียนสำโรงทาบวิทยาคม
https://sites.google.com/srk.ac.th/album
ข่าวสารกิจกรรมโรงเรียนสำโรงทาบวิทยาคม
https://sites.google.com/pracharath.ac.th/srk/activity
โยชิกิ คูโรดะ
โยะชิกิ คุโระดะ  เกิดเมื่อวันที่ 17 เมษายน พ.ศ. 2508 สามัญชนชาวญี่ปุ่นที่เสกสมรสกับอดีตเจ้าหญิงซายาโกะ เจ้าหญิงโนะริแห่งญี่ปุ่น พระราชธิดาพระองค์เดียวในสมเด็จพระจักรพรรดิอากิฮิโตะ และสมเด็จพระจักรพรรดินีมิจิโกะ เมื่อวันที่ 15 พฤศจิกายน พ.ศ. 2548 ทำให้พระองค์ต้องสละยศเจ้าหญิง และหลุดพ้นความเป็นราชวงศ์ไป ปัจจุบันเจ้าหญิงทรงใช้พระนามว่า ซะยะโกะ คุโรดะ ตามสวามี
รูอ็อง
รูอ็อง  ตั้งอยู่บนฝั่งแม่น้ำแซน เป็นอดีตเมืองหลวงของนอร์ม็องดีทางตอนเหนือของฝรั่งเศส ในปัจจุบันเป็นเมืองหลวงของแคว้นโอต-นอร์ม็องดี (นอร์ม็องดีบน) เดิมรูอ็องเป็นเมืองที่ใหญ่ที่สุดและมั่งคั่งที่สุดของยุคกลาง ที่เป็นที่ตั้งของสำนักงานที่รับผิดชอบในการเก็บภาษีของนอร์มองดีในยุคกลาง และเป็นเมืองหลวงของราชวงศ์แองโกล-นอร์มันที่ปกครองทั้งอังกฤษและบริเวณส่วนใหญ่ของฝรั่งเศสระหว่างคริสต์ศตวรรษที่ 11 ถึง 15 รูอ็องเป็นเมืองที่โจนออฟอาร์กถูกเผาทั้งเป็นในปี ค.ศ. 1431
จังหวัดแซน-มารีตีมในแคว้นโอต-นอร์ม็องดีในประเทศฝรั่งเศส เมืองรูอ็องตั้งอยู่ทางของฝรั่งเศส
รูอ็องเป็นที่ตั้งของมหาวิหารนอเทรอดามแห่งรูอ็อง
Clermont Ferrand
St Germain-en-Laye
St-Germain-en-Laye
St.-Germain-en-Laye
St. Germain-en-Laye
Saint Germain-en-Laye
Saint Germain en Laye
สนานจิตต์ บางสะพาน
จังหวัดอาร์แด็ช
อาร์แด็ช (, ; , ; ) เป็นจังหวัดในแคว้นโอแวร์ญ-โรนาลป์ในประเทศฝรั่งเศส ตั้งชื่อตามชื่อแม่น้ำอาร์แด็ช และมีประชากร 328,278 คน ใน ค.ศ. 2019 จังหวัดตั้งอยู่ทางตอนกลางค่อนไปทางใต้ของฝรั่งเศส โดยมีพรีวาเป็นเมืองหลัก แต่เมืองใหญ่ที่สุดคืออานอแน
ยูริ ซากาซากิ
ยูริ ซากาซากิ  เป็น ตัวละครจากวิดีโอเกม ของค่าย SNK Playmore (รู้จักกันในชื่อว่า SNK) "อาร์ทออฟไฟท์ติ้ง" ซีรีส์ เธอปรากฏตัวครั้งแรกในเกม "อาร์ทออฟไฟท์ติ้ง" ภาคแรก โดยเธอนั้น ลูกลักพาตัวโดย มิสเตอร์บิ๊ก อาชญากรแห่งเมืองเซาท์ทาวน์ ผู้เล่นจะต้องเล่นเป็น พี่ชายของยูริ เรียว และเพื่อนของเรียว โรเบิร์ต การ์เซีย ที่ต้องออกตามหาตัวยูริ ในภาคสองของอาร์ทออฟไฟท์ติ้ง ในภาคนี้เป็นภาคแรกที่เราสามารถทำยูริมาใช้ต่อสู้ได้ ซึ่งเธอถูกฝึกฝนโดย ทาคุม่า พ่อของเธอ โดยใช้ศิลปะการต่อสู้แบบเคียวกุเก็นริวคาราเต้ และเธอยังปรากฏตัวอีกหลายเกมเช่น "เดอะคิงออฟไฟท์เตอร์ส" ซีรีส์ โดยเริ่มแรกเลย เธอจะอยู่ในทีม นักสู้หญิง(มีผู้หญิงทั้งทีม) แต่ต่อมาเธอก็กลับไปยังทีมอาร์ทออฟไฟท์ติ้ง ร่วมกับครอบครัวของเธอ เธอยังปรากฏตัวในเกม "Capcom vs. SNK 2" และยังร่วมแจมในเกม "SNK Gals' Fighters" อีกด้วย
ยูริปรากฏตัวใน อนิเมะ ที่สร้างมาจากเกม "อาร์ทออฟไฟท์ติ้ง" ซึ่งบุคลิกของเธอจะเหมือนกับในเกมภาคแรก เธอได้รับเสียงตอบรับที่ดีจากแฟนเกมเป็นอย่างมาก ได้รับผลโหวตในอันดับต้นๆ นิตยสารเกมต่างๆ อยากให้เธอเป็นตัวละครที่สามารถนำมาใช้ได้ ยูริจึงถูกเพิ่มเข้ามาในเกม "อาร์ทออฟไฟท์ติ้ง 2" ให้เป็นตัวละครที่สามารถนำมาเล่นได้ แต่ก็ยังมีเสียงวิพากษ์วิจารณ์อยู่บ้างเล็กน้อย
คาแรกเตอร์ดีไซน์.